Morning Musume

Ang , kilala rin bilang  at  sa mga pahayagan ay isang kilalang grupo sa bansang Hapon, na binubuo ng mga babae at bawat taon ay nagpapalit ng kanilang mga miyembro. Ang kanilang mga ginagawa ay umiikot sa pag-awit at sa pag-sayaw sa mabibilis na himig. Sila ang pangunahing grupo ng Hello! Project, na pinangungunahan ni Tsunku.

Ang ibig sabihin ng "musume" ay babae o anak na babae.

 Kasaysayan 
Nagsagawa ng isang kompetisyon ang grupong Sharan Q gamit ang isang sikat na palabas sa TV Tokyo, ang ASAYAN. Ang kanilang misyon ay maghanap ng babaeng mang-aawit na kanilang tutulungan at susuportahan sa kaniyang karera at maaaring maging kasapi nila sa banda. Sa pagpasok ng 
Abril, taong 1997, sinimulan ng grupo ang mga odisyon. Ginanap ang mga ito sa mga susunod na lungsod: Fukouka (Abril 13), Tokyo (Mayo 3), Osaka (Mayo 24), at Sapporo (Hunyo 21). Ang mga napiling kalahok ay uusad sa huling bakbakan o finals sa entablado, kung saan nila kailangang awitin ang kantang, "GET." Ang awiting ito ang magiging unang single ng mananalong kalahok, at tutulong rin sa pagdedesisyon ng mga hurado ng kompetisyon.

Ginanap ang huling bakbakan at ang paghayag ng nagwagi sa ika-10 at ika-11 ng Agosto taong 1997, ngunit ipinalabas ito sa telebisyon sa huling araw ng Agosto. Nagulat ang mga manonood noong inihayag ang nagwagi, na si Michiyo Heike, sa dahilang nakalimutan niya ang mga linya awiting "GET." Ipinaliwanag ng mga hurado kung bakit siya nanalo, at ang dahilan ay ang tamang pag-awit niya sa huling linya ng kanta. Kahit na nagpaliwanag ang mga hurado, marami pa rin ang nagtataka sa pagkapanalo ni Michiyo.

 Ang Hamon ni Tsunku 
Si Tsunku, isang kompositor at miyembro ng bandang Sharan Q, ay hindi natuwa sa kinalabasan ng pagkapanalo ni Michiyo. Kaya paglipas ng anim na araw, hinikayat niya ang lima sa sampung natalo na bumalik at pag-uusapan nila ang record deal na ibibigay niya sa kanila. Ang mga mapalad na natawag ay sina Yuko Nakazawa, Aya Ishiguro, Kaori Iida, Natsumi Abe, at Asuka Fukuda. Hinamon niya sila na magbenta ng 50,000 ng kopya ng kanilang demo single na "Ai no Tane." Pumayag ang lima, handang gawin ang lahat makuha lamang ang kanilang mga pangarap na maging isang bantog na tao sa larangan ng musika. Natuwa si Tsunku at pinangalang Morning Musume ang grupo noong ika-8 ng Setyembre.

Sinimulan nila ang pagrecord ng "Ai no Tane" noong Setyembre 23 at natapos ito isang buwan ang nakalipas. Sa wakas, inilabas na ang awiting ito sa ika-3 ng Nobyembre. Sa gayon ring araw nagsimula ang hamon na ibinigay sa kanila ni Tsunku. Nagumpisa sila sa Osaka, kung saan sila nakabenta ng 16,610 ng kopya. Ang iba pa nilang pinuntahan ay ang mga lungsod ng Fukuoka (Nobyembre 9; 9,004 na kopya), Sapporo (Nobyembre 24; 14,853 ng kopya), at Nagoya (Nobyembre 30; 9,533 ng kopya), kung saan nila natapos ang hamong ibinigay sa kanila. Natuwa ang lima at nagpasalamat, "Maraming maraming salamat po. Ang aming pangarap na maging ganap na mang-aawit ay natupad na. Ang ganda po talaga ng oportunidad na ito. Maraming salamat po ulit sa inyong lahat."

 Ang Epekto ng "Morning Coffee" 
Sa pagpasok ng Disyembre, sinimulang pag-aralan ng lima (o ang Unang Henerasyon) ang tatlong awitin na possibleng maging unang single ng grupo. Ang mga awiting ito ay "Dou ni ka Shite Doyoubi" at "Usotsuki Anta," na mailalagay sa kanilang unang album, at "Morning Coffee," na napili upang maging unang single ng lima bilang Morning Musume. Inilabas ang awiting ito noong ika-28 ng Enero, taong 1998. Pumasok ito sa Oricon charts sa ika-anim na pwesto. Ang tagumpay ng kanilang debut single ay naging sanhi sa pagumpisa sa isang tradisyon, ang pagdaragdag ng mga miyembro.

Pagkatapos ng tagumpay ng kanilang unang awitin, inihayag ni Tsunku noong Marso 12 na madadagdagan ang grupo ng tatlo pang bagong miyembro. Nagsimula ang kompetisyon sa sumunod na araw. Pagkatapos ng isang buwan at pitong araw, ipinakilala ni Tsunku ang tatlong bagong miyembro na sina Kei Yasuda, Mari Yaguchi, at Sayaka Ichii, binubuo ang Ikalawang Henerasyon. Ipinakila ang mga bagong miyembro gamit ang ikalawang single ng grupo, "Summer Night Town" (inilabas noong Mayo 27), at ang kanilang kaunaunahang album, First Time (inilabas noong Hulyo 8).

Ang kanilang pangatlong awitin, "Daite Hold On Me!," na inilabas noong ika-9 ng Setyembre ay naging patok sa mga tao. Ito ang kaunaunahang awiting ng grupo na makapasok sa Oricon sa unang puwesto. Dahil rin sa awiting ito, nakatanggap sila ng isang gantimpala galing sa Japan Record Grand Prix, bilang Best Rookie of the Year.

 Ang Kapanganakan ng isang Tradisyon 
Dalawang buwan bago matapos ang taong 1998, tatlo sa walong miyembro ang nagsama upang buuhin ang kaunaunahang subgroup na may pangalang Tanpopo. Ang grupo, na binubuo nina Aya, Kaori, at Mari, ay aawit lamang ng mas mabagal at magulang na mga himig. Ang kanilang unang awitin na "Last Kiss" ay inilabas noong Nobyembre 18.

Sa pagpasok ng taong 1999, ginulat ni Asuka ang mga tagasubaybay ng ASAYAN sa kabanatang ipinalabas noong Enero 17. Hinayag niya na siya ay aalis na sa grupo upang mas bigyan pansin ang kanyang pag-aaral. Dahil dito, nagsagawa ng isang konsiyerto ang kanilang produser na si Tsunku. Ang kaunaunahang konsiyertong pagtatapos (o graduation concert) ay naganap noong Abril 18 na may ngalang Morning Musume Memory ~Seishun no Hikari~. Ang konsiyertong ito ang naging daan sa pagsimula ng isang bagong tradisyon, ang "pagtatapos" o ang pagalis ng isang miyembro. Ito ay hindi lamang nagaganap sa grupong ito, kundi pati rin sa iba pang grupo na kasama sa Hello! Project.

 Ang Ginintuang Panahon  
Pagkaraan ng konsiyertong ito, nagsimula ulit maghanap ang produser na si Tsunku ng mga bagong miyembrong maari niyang ilagay sa grupo. Makalipas ang tatlong buwan, matapos maglabas ng dalawang single at isang album ang grupo, nakapili na rin siya ng miyembrong papalit kay Asuka. Dalawa dapat ang makakapasok, pero dahil sa di-tiyak na mga rason isa lang ang napili, at siya ay si Maki Goto, binubuo ang Ikatlong Henerasyon.

Inilabas ng grupo ang kanilang pampitong awitin na "Love Machine," noong Setyembre 9, kasama ang bagong miyembro na si Maki. Sa di inaasahang pangyayari, pumasok ang awiting ito sa Oricon sa unang puwesto. Ito ang ikalawang awit ng grupo na pumasok sa ganitong puwesto. Dahil sa tagumpay na dinala nito, tumaas ang kanilang katanyagan. Lalo pa itong nadagdagan nang inilagay si Maki sa subgroup na Pucchi Moni kasama sina Kei at Sayaka. Ang kanilang unang awitin na "Chokotto LOVE" ay inilabas noong Nobyembre 11.

Sa pagdating ng baong taon, nagpasya si Aya na iwanan ang grupo upang tumugis ng karera sa industriya ng moda. Iniwan niya ang grupo noong ika-7 ng Enero, taong 2000. May isinagawang konsiyertong pagtatapos sa araw na ito, ngunit hindi ito inilabas sa VHS o DVD. Apat na buwan ang nakalipas, kinasal siya kay Shinya, ang drummer ng bandang LUNA SEA. Dahil sa kanyang pag-alis, naghanap ulit si Tsunku ng mga miyembrong papalit sa kanya, sa tulong ng palabas na ASAYAN.

Ang Ika-apat na Henerasyon ay pumasok sa grupo pagkatapos ilabas ang pangwalong single ng grupo. Ang mga miyembrong bumubuo ng henerasyong ito ay sina Rika Ishikawa, Hitomi Yoshizawa, at ang mga pinakabatang miyembro na sumali sa grupo, sina Nozomi Tsuji at Ai Kago. Nakasama sila sa sumunod na single ng grupo na inalabas noong ika-17 ng Mayo. Pagkatapos ng awiting ito, umalis si Sayaka upang gumawa ng sariling karera. Binuo niya ang bandang CUBIC-CROSS, kasama sina Taisei at Naoki Yoshizawa, na naging asawa niya pagkatapos madisband ang grupo.

Nang pumasok sina Ai at Nozomi ng Ika-apat na Henerasyon, nagkaroon ng idiya si Mari na gumawa ng isang bagong subgroup. Binuo nila ang grupong Mini Moni at nagsimulang magtanghal sa mga konsiyerto pagkatapos silang mabuo noong Oktubre. Ang grupo, na binubuo ng mga miyembrong hindi tataas sa 150 ng sentimetro (halos limang talampakan), ay nadagdagan pa ng isang miyembro na hindi kasama sa Morning Musume. Siya ay si Mika Todd ng grupong Coconuts Musume, isa pang grupo na hinahawakan ng Hello! Project. Nang sila'y naging apat, naging opisyal na ang grupo at inilabas ang kanilang unang single na "Minimoni Jankenpyon!" noong ika-17 ng Enero, sa sumunod na taon.

Sa pagpasok ng taong 2001, nagorganisa ang Morning Musume ng isang musikal na may pangalang LOVE Century. Kinailangang nilang maghanap ng iba pang mga kasapi sa pangteatrong palabas na ito. Pito ang napili, ngunit anim lamang ang nakapunta sa palabas na ipinalabas noong Mayo 3 hanggang Mayo 27 sa Teatro ng Nissay. Madaming tumangkilik sa musikal na ito. Dahil dito, ang mga awiting inawit dito ay inilabas sa album.

Bago pa ipalabas ang musikal na ito, ang pinuno ng grupo na si Yuko ay nagtapos noong Abril 15. Gusto niyang ipagpatuloy ang sariling karera na kanyang sinimulan noong Agosto 5, taong 1998, gamit ang kanyang unang single na "KARASU no Nyoubou". Dahil dito, inilagay si Kaori bilang pinuno habang inilagay si Kei bilang bise-pinuno. Sa panahong ring ito, si Rika ay "ipinahiram" sa grupong Country Musume, isang grupo na hinahawakan rin ng Hello! Project. Dahil dito, ang pangalang Country Musume ay naging Country Musume ni Ishikawa Rika.

Bago matapos ang taon, naghanap ulit ang produser ng grupo ng mga miyembrong sasali para palitan ang umalis na si Yuko. Ang odisyon na may pangalang "LOVE Audition 21," hango sa panglabing-isang awitin na "Renai Revolution 21," ay nakakuha ng apat na babae, binubuo ang Ikalimang Henerasyon. Sina Ai Takahashi, Asami Konno, Makoto Ogawa, at Risa Niigaki ay nakasama sa panglabing-tatlong single ng grupo. Ang "Mr. Moonlight ~Ai no Big Band~" man ang unang awiting ng Ikalimang Henerasyon ay isa lang sa kanila ang nakakuha ng sariling linya.

 Ang Pase ng Pagbabago 
Naglabas ang grupo ng tatlong awitin bago umalis ang kaisa-isang kasapi ng Ikatlong Henerasyon na si Maki. Umalis siya sa grupo noong Setyembre 23, taong 2002, upang ipagpatuloy ang sariling karera na kanyang inumpisahan noong Marso 28, taong 2001, gamit ang kanyang unang single na "Ai no Bakayarou." Ang pag-alis niya ang naging sanhi sa pagbaba ng katanyagan at tagahanga ng grupo na mangyayari sa hinaharap.

Matapos umalis si Maki, nagsimula kaagad maghanap ang produser ng mga bagong miyembrong papalit sa umalis. Tatlo ang napili sa odisyong ito. Binuo nina Eri Kamei, Sayumi Michishige, at Reina Tanaka ang Ika-anim na Henerasyon. Naging apat sila nang idinagdag si Miki Fujimoto, isang orihinal na malayang mang-aawit (solo singer sa Ingles) ng kompanyang humawak rin sa grupong Morning Musume, sa henerasyong ito. Ang rason kung bakit nangyari ito ay dahil naging matagumpay ang kanyang pagtatanghal sa isang programang pinapalabas lamang tuwing Bagong Taon, ang Kouhaku Uta Gassen.

Ang konsiyertong pagtatapos ni Kei ay naganap noong Mayo 5, taong 2003, kung saan nagdebut ang bagong henerasyon. Nais ni Kei na magumpisa ng sariling karera, ngunit hindi ito nangyari. Hindi siya nakapaglabas ng kahit isang album o single mula noong umalis siya sa grupo hanggang ngayon.

Pagkatapos ng konsiyertong pagtatapos ni Kei, hinati ang mga natitirang miyembro sa dalawang grupo upang makapunta at magtanghal sa maraming siyudad, lalo na sa mga maliliit na lungsod na hindi makaalalay ng grupo na may labing-limang miyembro. Ang mga pangalan ng mga grupo ay Morning Musume. Otomegumi, may pitong miyembro at umaawit ng mabibilis na mga awitin, at Morning Musume. Sakuragumi , may walong miyembro at kabaliktaran ng kabilang grupo, umaawit sila ng mababagal na mga kanta.

Sa pagpasok ng taong 2004, inilabas ng grupo ang kanilang pangdalawampu't isang single na "Ai Araba IT'S ALL RIGHT!" noong ika-21 ng Enero. Apat na araw ang nakalipas, naganap ang konsiyertong pagtatapos ni Abe. Gusto niyang ipagpatuloy ang sariling karera na sinimulan niya noong Agosto 1, taong 2003, gamit ang kanyang unang opisyal na single "22sai no Watashi."

Pitong buwang ang nakalipas, nagtapos naman sina Ai at Nozomi ng Ika-apat ng Henerasyon noong Agosto 1. Nais nilang umalis sa grupo para mas bigyan pansin ang grupong W (Double You), na kanilang itinatag bago magtapos si Natsumi. Inilabas ng dalawa ang kanilang unang single na "Koi no Vacance" noong ika-19 ng Mayo, tatlong buwang bago sila magtapos sa grupong Morning Musume.

 Ang Pampitong Taon 
Nagsimula ulit ng isa pang odisyon ang produser pagkatapos umalis sina Ai at Nozomi. Ipinangalan niyang "Lucky 7" ang odisyong ito upang ipagdiwang ang pampitong taon ng grupo, ang Ikapitong Henerasyon, at ang pitong lungsod kung saan ginanap ang mga odisyon. Makalipas ang limang buwan, nagbunga ang odisyon ng anim na finalist. Ngunit, noong Enero 9 taong 2005, hinayag ni Tsunku na walang nanalo sa odisyong ito, na walang maidadagdag sa grupo. Ipinaliwanag niya na wala sa anim ang hinahanap niyang makakatulong sa grupo.

Pagkatapos ng bigong odisyon, isa na namang malungkot na pangyayari ang naganap. Ang pinuno at ang huling orihinal na miyembro ng grupo na si Kaori ay umalis sa grupo noong Enero 31. Gusto niyang ipagpatuloy ang sariling karera na kanyang sinimulan noong Abril 23 taong 2003, gamit ang unang album na may pamagat na Osavurio ~Ai wa Matte Kurenai~. Ang kanyang bise-pinuno na si Mari (na siyang pumalit kay Kei noong nagtapos siya) ay pumalit sa kanya at naging pinuno. Naging bise-pinuno naman si Hitomi.

Sa pagdating ng Pebrero ng 2005, sinimulan ulit ni Tsunku ang kanyang paghahanap sa mga bagong miyembro na papalit sa mga umalis. Ang naging bunga ng odisyong ito ay si Koharu Kusumi, ang kaisaisang kasapi ng Ikapitong Henerasyon. Siya ay naging opisyal na miyembro ng grupo noong Hulyo 15.

Tatlong buwan bago idagdag si Koharu sa grupo may isang di-inaasahang pangyayari ang naganap. Ang pinunong si Mari ay biglaang nagretiro noong Abril 14. Marami ang nagulat, lalo na ang mga tagahanga ng dalaga. Ang rason kung bakit siya umalis ay dahil sa isang artikulong nakalagay sa magasing Friday. Ito ay naglalaman ng kanyang larawang kasama ang kanyang kasintahan. Bilang miyembro ng Morning Musume, hindi sila pinapayagang magkaroon ng mga karelasyon. Dahil dito, naging pinuno si Hitomi at naging bise-pinuno naman si Miki.

Sa ibang balita, umalis si Rika sa grupo noong Mayo 7. Gusto niyang ipagpatuloy ang kanyang karera bilang kasapi ng grupong Biyuuden, na itinatag noong Agosto ng taong 2004.  Kasama niya dito sina Erika Miyoshi at Yui Okada. Ang kanilang kaunaunahang single na "Koi no Nukegara" ay inilabas noong Setyembre 23, isang buwan pagkatapos matatag ang grupo.

Noong Disyembre 31, bumalik ang mga dating miyembro ng grupo (maliban kina Aya Ishiguro, Asuka Fukuda, at Sayaka Ichii) upang samahan ang mga kasalukuyang miyembro upang itanghal ang pinakatanyag na awitin ng grupo, ang LOVE Machine, sa isang programang pinapalabas lamang tuwing Bagong Taon, ang Kouhaku Uta Gassen.

 Kasalukuyang Lagay ng Grupo 
Maganda ang naging simula ng grupo dahil nakatanggap sila ng isang gantimpala galing sa organisasyong "Kanagawa Image Up" noong Enero 16, taong 2006. Ito ay sa dahilang pagsusuporta nila, kasama ang buong Hello! Project, sa kampanyang laban sa polusyon. Sina Hitomi, Miki, at Ai (ng Ikalimang Henerasyon) ang tumanggap ng gantimpala para sa banda at sa kompanya. ,
, 

Maganda rin ang naging simula ng bagong miyembro ng grupo, na si Koharu. Inilagay siya sa Kirarin Revolution, isang anime na nagsimula noong Abril 7, upang maging voice actor ng pangunahing karakter nito, na si Kirari Tsukishima. Bukod dito, naglabas rin siya ng isang single, ang kanyang kaunaunahang awitin, na "Koi Kana" noong Abril 12. Ang mga awiting nakalagay sa single na ito ay ginamit sa kanyang palabas bilang mga theme song.

Labing-anim na araw ang nakalipas, inihayag ni Tsunku sa kanyang sariling website na magtatapos sina Asami at Makoto.  ,   Aalis sa grupo, pati na rin sa kompanyang Hello! Project, sa Hulyo 23 si Asami upang pumunta sa kolehiyo. Si Makoto naman ay magtatapos sa Agosto 27, pagkatapos niyang magtanghal sa isang musikal na Ribbon no Kishi, upang mag-aral sa ibang bansa. 'Di kagaya ni Asami, gusto niya lang iwanan ang grupo, hindi ang kompanya.  

 Ang mga Miyembro 
Bago umaalis ang isang miyembro ng grupo, nagsasagawa ang kompanya ng odisyon upang palitang ang aalis na miyembro. Ang dami ng miyembrong ito ay nasa pagitan ng limang babae (bilang ng unang henerasyon ng grupo) hanggang labing-anim na babae (nangyari noong malapit nang nagtapos si Kei).

 Mga Kasalukuyang Miyembro 

 Mga Dating Miyembro 
Kada taon, isa (o mahigit pa sa isa) ang "nagtatapos" sa grupo. Ang ibig sabihin ito ay aalis na sila sa grupo upang bumuo ng sariling karera, sumali sa isang bagong grupo, o magpatuloy sa pag-aaral. Ito ang listahan ng mga dating miyembro:
 nagtapos noong 18 Abril 1999
 nagtapos noong 7 Enero 2000
 nagtapos noong 21 Mayo 2000
 nagtapos noong 15 Abril 2001
 nagtapos noong 23 Setyembre 2002
 nagtapos noong 5 Mayo 2003
 nagtapos noong 6 Enero 2004
 nagtapos noong 1 Agosto 2004
 nagtapos noong 1 Agosto 2004
 nagtapos noong 30 Enero 2005
 nagretiro noong 14 Abril 2005
 nagtapos noong 7 Mayo 2005
 nagtatapos sa 23 Hulyo 2006
 nagtatapos sa 27 Agosto 2006
 nagtapos ng 26 Mayo 2007
 nagtapos noong 7 Hunyo 2007
 nagtapos noong 6 Disyembre 2009
 nagtapos noong 13 Disyembre 2010
 nagtapos noong 13 Disyembre 2010
 nagtapos noong 13 Disyembre 2010
 nagtapos noong 30 Setyembre 2011
 nagtapos noong 18 Mayo 2012
 nagtapos noong 18 Mayo 2012
 nagtapos noong 26 Nobyembre 2014
 nagtapos noong 21 Mayo 2013
  nagretiro ngayong 31 Disyembre 2015
  nagretiro ngayong 31 Mayo 2016

 Ang Mga Pinuno ng Grupo 
Katulad ng isang kapisanan, ang grupo ay pinamumunuan ng isang pinuno't ng isang bise-pinuno. Ayon sa tradisyon ng Hello! Project, ang pinakamatandang miyembro ng banda ang ginagawang pinuno ng grupo, habang ang pinakamatandang miyembro ng susunod na henerasyon naman ang ginagawang bise-pinuno. Ito ang listahan ng mga naging pinuno (sa kauna-unahang pinuno sa kasalukuyang pinuno):
Unang Administrasiyon - Yuko Nakazawa (Pagbuo ng grupo—15 Abril 2001)
Tila walang bise-pinuno ang grupo noong pinuno si Yuko Nakazawa. Ngunit, sinasabing naging bise-pinuno si Aya Ishiguro dahil sa kanyang personalidad na kinakatakutan ng mga batang miyembro. 
Pangalawang Administrasiyon - Kaori Iida, bise-pinuno: Kei Yasuda (16 Abril 2001—5 Mayo 2003)
Pangatlong Administrasiyon - Kaori Iida, bise-pinuno: Mari Yaguchi (6 Mayo 2003—30 Enero 2005)
Pang-apat na Administrasiyon - Mari Yaguchi, bise-pinuno: Hitomi Yoshizawa (31 Enero 2005—14 Abril 2005)
Panglimang Administrasiyon - Hitomi Yoshizawa, bise-pinuno: Miki Fujimoto (15 Abril 2005—19 Mayo 2007)
Pang-anim na Administrasyon - Miki Fujimoto, bise-pinuno: Ai Takahashi (19 Mayo 2007—7 Hunyo 2007)
Sa di-kilalang rason, naging bise-pinuno si Miki ng Ika-anim na Henerasyon imbis si Ai ng Ikalimang Henerasyon. Ang dahilan marahil ay matagal nang kasapi si Miki sa Hello! Project. Isa pang dahilan ay kasama siya sa Odisyon: Pangatlong Pagdaragdag.
Panpitong Administrasiyon  Ai Takahashi, bise-pinuno: Risa Niigaki (7 Hunyo 2007—kasalukuyan)

 Ang mga Tagapagturo 
Tuwing may mga bagong miyembro inilalagay sa grupo, sila ay itinatalaga sa isang mas matandang miyembro ng grupo upang sila'y patnubayan at turuan. Ito ang listahan kung sino ang nagturo at tinuruan.
Pangalawang Henerasyon
Walang nagturo sa kanila. Ngunit, sa isang kabanata ng ASAYAN, ipinakita si Yuko Nakazawa, kinakusap o pinagsasabihan sila.
Pangatlong Henerasyon
Sayaka Ichii → Maki Goto
Pang-apat na Henerasyon
Kei Yasuda → Rika Ishikawa
Mari Yaguchi → Hitomi Yoshizawa
Kaori Iida → Nozomi Tsuji
Maki Goto → Ai Kago
Panglimang Henerasyon
Walang inihayag na tagapagturo sa henerasyong ito. Ngunit sa pagdating ng Nobyembre 2, taong 2001, inihayag rin kung sinu-sino ang nagtuturo sa kanila.
Hitomi Yoshizawa → Ai Takahashi
Rika Ishikawa → Makoto Ogawa
Natsumi Abe → Asami Konno
Mari Yaguchi → Risa Niigaki
Pang-anim na Henerasyon
Si Kei Yasuda ang nagturo sa kanila, maliban kay Miki Fujimoto.
Pampitong Henerasyon
Sayumi Michishige → Koharu Kusumi

 Mga Odisyon 
Bukod sa mga odisyong nakalista dito, may iba pang paraan para maging kasama sa grupo:
 Ang mga kasapi sa Hello! Project Kids ay pwedeng maging miyembro sa darating na mga panahon. Sa kasalukuyan, wala pang bata ang nakakagawa nito. 
 Bukod sa mga kasapi ng Hello! Project Kids, pwede ring makapasok ang mga miyembro ng Hello! Project Eggs sa grupo, ngunit hindi pa ito napapatunayan.

 Odisyon: Pagdaragdag 
 Kailangan sa mga sasali: Hindi hinayag kung ano ang kanilang kailangan
 Bilang ng mga sumali: 5,000
 Ipinalabas sa programang ASAYAN, taong 1998.
 Walang training camp at theme song.
 Resulta: Kei Yasuda, Mari Yaguchi, at Sayaka Ichii
 Iba pang sumali: , , at 
 Akala ng mga tao na lima ang makakapasok sa grupo. Akala rin nila na itong odisyon na ito ang huling odisyon na gagawin sa paghahanap ng bagong miyembro ng grupo.

 Odisyon: Pangalawang Pagdaragdag 
 Kailangan sa mga sasali: Babae, isang babae na hindi babata sa isang estudyanteng nasa ika-pitong baitang
 Bilang ng mga sumali : 11,000
 Ipinalabas sa programang ASAYAN, taong 1999.
 Ang training camp ay naganap sa Tokyo.
 Ang theme song ay Summer Night Town (pangalawang single ng Morning Musume).
 Resulta: Maki Goto
 Iba pang sumali: 
 Akala ng mga tao na dalawa ang makakapasok sa grupo.

 Odisyon: Pangatlong Pagdaragdag 
 Kailangan sa mga sasali: Babae, isang babae nahindi babata sa isang estudyanteng nasa ika-pitong baitang
 Bilang ng mga sumali : 25,000
 Ipinalabas sa programang ASAYAN, taong 2000.
 Ang training camp ay naganap sa Tokyo.
 Ang theme song ay Akai Nikkichou (single ng Akagumi 4).
 Resulta: Rika Ishikawa, Hitomi Yoshizawa, Tsuji Nozomi, at Ai Kago
 Iba pang sumali:  at 

 Odisyon: Love Audition 21 
 Kailangan sa mga sasali: Babae, isang babae na hindi babata sa isang estudyanteng nasa ika-pitong baitang
 Bilang ng mga sumali : 25,827
 Ipinalabas sa programang muSix!, taong 2001.
 Mayroong training camp ang odisyong ito, ngunit hindi hinayag kung saan ito ginanap.
 Ang theme song ay LOVE Namida Iro (pangatlong single ni Aya Matsuura).
 Resulta: Ai Takahashi, Asami Konno, Makoto Ogawa, at Risa Niigaki

 Odisyon: Love Audition ng taong 2002 
 Kailangan sa mga sasali: Babae, isang babaeng estudyanteng nasa gitna ng ika-pitong at ika-labing-dalawang-baitang
 Kailanga kantahin ng mga sasali: Do it! Now
 Bilang ng mga sumali : 12,417
 Ipinalabas sa programang muSix!, taong 2002.
 Ang training camp ay naganap sa Yamanashi Prefecture.
 Ang theme song ay Akai Freesia (pangwalong single ng Melon Kinebi).
 Resulta: Eri Kamei, Sayumi Michishige, at Reina Tanaka
 Si Miki Fujimoto ay idinagdag sa mga nanalo ng odisyong ito. Dahil dito, naging miyembro siya ng grupong Morning Musume at pansamantalang tumigil sa pagiging malayang mang-aawit o solo artist.

 Odisyon: Lucky 7 
Ang odisyong ito ay ipinangalanang Lucky 7 upang alalahanin ang pangpitong henerasyong, ang pangpitong taon ng Morning Musume, at pitong siudad kung saan ginagawa ang odisyong ito.
 Kailangan sa mga sasali: Babae, isang babae na hindi babata sa isang estudyanteng nasa ika-siyam na baitang at hindi tatanda sa edad na dalawampu
 Kailangan kantahin ng mga sasali: Kahit ano, basta a capella
 Bilang ng mga sumali : Hindi hinayag ng programa
 Ipinalabas sa programang Hello! Morning, nagsimula noong Setyembre, taong 2004 hanggang Enero 9, taong 2005.
 Ang training camp ay naganap sa Yamanashi Prefecture.
 Ang theme song ay Haru no Uta (galing sa pang-anim na album ng Morning Musume na Ai no Dai 6 Kan).
 Resulta: Walang naidagdag na miyembro

 Odisyon: Odisyon sa taong 2005 
 Kailangan sa mga sasali: Babae, isang babae na hindi babata sa isang estudyanteng nasa ika-siyam na baitang at hindi tatanda sa edad na dalawamput-dalawa
 Bilang ng mga sumali : 21,611
 Ipinalabas sa programang Hello! Morning. Nagsimula noong Pebrero 9, taong 2005. Inihayag ang napili sa Mayo 1, taong 2005.
 Walang training camp at theme song.
 Resulta: Koharu Kusumi

 Odisyon: Terminong Happy 8 
 Kailangan sa mga sasali: Babae, isang babae na hindi babata sa isang estudyanteng nasa ika-pitong baitang at hindi tatanda sa edad na dalawamput-isa
 Bilang ng mga sumali:
 Ipapalabas sa programang Hello! Project. Magsisimula sa Agosto 27, taong 2006.
 Resulta: TBA

Diskograpiya
 Mga opisyal album 
#Pamagat ng albumInilabas noong11998-07-0821999-07-2832000-03-2942002-03-2752003-03-2662004-12-0872006-02-088Sexy 8 Beat2007-03-219{{nihongo|Platinum 9 Disc|プラチナ 9 DISC}}2009-03-1810{{nihongo|10 My Me|⑩ MY ME}}2010-03-1711{{nihongo|Jūichi|11}}2010-12-0112{{nihongo|12, Smart|12,スマート}}2011-10-1213{{nihongo|13 Colourful Character|⑬カラフルキャラクター}}2012-09-1214{{nihongo|14 Shō: The Message|14章〜The message〜}}2014-10-2915''2017-12-06

 Mga compilation album 
#Pamagat ng albumInilabas noong12001-01-3122002-03-3132002-07-104Early Single Box2004-12-1552007-10-2462009-10-0772013-09-2582014-03-12

 Mga sountrack album 
#Pamagat ng albumInilabas noong11998-09-3022000-07-0532001-08-0142002-07-1752003-02-1462002-07-0272006-07-268Fashionable2010-09-15

 Mga single 
#Pamagat ng singleInilabas noongSingle V: Inilabas noong01997-11-03-11998-01-28-21998-01-28-31998-09-09-41999-02-10-51999-05-12-61999-07-14-71999-09-091999-10-1482000-01-262000-02-2392000-05-17-10I Wish2000-09-06-112000-12-13-122001-07-25-132001-10-31-142002-02-212002-04-1015Do it! Now2002-07-242002-09-26162002-10-30-172003-02-192003-02-1918As for One Day2003-04-232003-04-23192003-07-302003-07-30202003-11-062003-11-0621{{nihongo[Ai Araba It's All Right!|愛あらば It's All Right!}}2004-01-212004-01-21222004-05-122004-05-12232004-07-222004-07-22242004-11-032004-11-03252005-01-192005-01-19262005-04-272005-04-27272005-07-272005-08-03282005-11-092005-11-23292006-03-152006-03-29302006-06-212006-06-28312006-11-082006-11-15322007-02-142007-03-07332007-04-25-342007-07-252007-08-01352007-11-21-362008-04-162008-04-03372008-09-242008-10-22382009-02-182009-02-25392009-05-132009-05-20402009-08-12412009-10-282009-11-04422010-02-102010-02-24432010-06-09-442010-11-172010-11-24452011-04-06-46Only You2011-06-152011-06-29472011-09-142011-09-21482012-01-252012-02-01492012-04-11-502012-07-04-512012-10-10-52Help Me!!2013-01-23-532013-04-17-542013-08-28-552014-01-29-562014-04-16-57{{nihongo|Tiki Bun / Shabadaba Dū / Mikaeri Bijin|TIKI BUN/シャバダバ ドゥ〜/見返り美人!2014-10-15-582015-04-15-592015-08-19-602015-12-29-612016-05-11-622016-11-23-632017-03-08-642017-10-04-

 Mga concert DVD 
 [1998-12-12] Hello! First Live at Shibuya Kohkaido
 [1999.04.18] Morning Musume Memory ~Seishun no Hikari~ (Pagtatapos ni Asuka Fukuda)
 [2000.08.30] Morning Musume First Live at Budokan ~Dancing Love Site 2000 Haru~ (Pagtatapos ni Sayaka Ichii)
 [2001.06.27] Morning Musume Live Revolution 21 Haru (Pagtatapos ni Yuko Nakazawa)
 [2001.09.05] Green Live
 [2002.07.31] Morning Musume Concert Tour 2002 Haru "LOVE IS ALIVE!" at Saitama Super Arena
 [2002.11.20] Morning Musume LOVE IS ALIVE! 2002 Natsu at Yokohama Arena (Pagtatapos ni Maki Goto)
 [2003.06.25] Morning Musume Concert Tour 2003 Haru "NON STOP!" (Pagtatapos ni Kei Yasuda)
 [2003.12.26] Morning Musume Concert Tour 2003 "15nin de NON STOP!"
 [2004.06.09] Morning Musume Sakura Gumi Hatsukouen ~Sakura Saku~
 [2004.06.09] Morning Musume Otome Gumi Hatsukouen ~Otomechikku~
 [2004.07.14] Morning Musume Concert Tour 2004 Haru The BEST of Japan
 [2004.12.08] Morning Musume Concert Tour 2004 "The Best of Japan Natsu ~ Aki '04"
 [2005.07.05] Morning Musume Concert Tour 2005 Haru - Dai 6 kan Hit Mankai (Pagtatapos ni Rika Ishikawa)
 [2005.12.14] Morning Musume Concert Tour 2005 Natsu Aki "Baribari Kyoushitsu ~Koharuchan Irasshai!~"
 [2006.07.19] Morning Musume Concert Tour 2006 Haru ~Rainbow Seven~
 [2006.12.27] Morning Musume Concert Tour 2006 Aki ~Odore! Morning Curry~
 [2007.07.04] Morning Musume Concert Tour 2007 Spring ~Sexy 8 Beat~
 [2008.06.30] Morning Musume Concert Tour 2008 Haru: Single Daizenshū
 [2009.01.28] Morning Musume Concert Tour 2008 Aki: Resonant Live
 [2009.07.15] Morning Musume Concert Tour 2009 Spring: Platinum 9 Disco
 [2010.01.20] Morning Musume Yomiuri Land East Live 2009
 [2010.02.24] Morning Musume Concert Tour 2009 Aki: Nine Smile
 [2010.07.14] Morning Musume Concert Tour 2010 Haru: Pika Pika!
 [2011.02.23] Morning Musume Concert Tour 2010 Aki: Rival Survival
 [2011.07.27] Morning Musume Concert Tour 2011 Haru: Sin Souseiki Fantasy DX ~9-Ki Men Wo Mukaete-~!
 [2011.12.28] Morning Musume Concert Tour 2011 Haru: Aki Ai Believe ~Takahashi Ai Sotsugyou Kinen Special~ / Takahashi Ai's Graduation Concert.
 [2012.08.29] Morning Musume Concert Tour 2011 Haru: ~Ultra Smart~ Niigaki Risa Mitsui Aika Sotsugyou Special / Niigaki Risa and Mitsui Aika's Graduation Concert.
 [2013.03.13] Morning Musume Tanjou 15 Shuunen Kinen Concert Tour 2012 Aki ~Colorful Character~

 Koleksiyon ng mga music video 
 [2000.06.14] Eizou The Morning Musume Best 10
 [2002.12.04] Eizou The Morning Musume 2 ~Single M Clips~
 [2005.03.24] Eizou The Morning Musume 3 ~Single V Clips~
 [2007.05.02] Eizou The Morning Musume 4 ~Single M Clips~
 [2009.08.19] Eizō The Morning Musume 5: Single M Clips
 [2011.04.13] Eizō The Morning Musume 6: Single M Clips
 [2012.11.14] Eizō The Morning Musume 7: Single M Clips

 Iba pang DVD 
 [2002.07.24] Single V Morning Musume. Single Medley ~Hawaiian~
 [2004.02.18] Best Shot Vol.1
 [2004.05.28] Best Shot Vol.2
 [2004.09.14] Best Shot Vol.3
 [2004.12.04] Best Shot Vol.4
 [2006.11.29] Ribbon no Kishi The Musical DVD

 Filmograpiya 
 Mga musikal 
Pamagat ng musikalTiatroPetsa ngpagtatanghalDami ngPagtatanghalTiatro ng NissayMayo 3 - Mayo 27taong 200137 ng besesTiatro ng AoyamaMayo 24 - Hunyo 24taong 200241 ng besesTiatro ng MeijiMayo 31 - Hunyo 29taong 200326 na besesTiatro ng NakanoMayo 29 - Hunyo 13taong 200420 ng besesTiatro ng Shinjuku KomaAgosto 1 - Agosto 27taong 200640 na beses

 Mga palabas sa telebisyon 
Pamagat ng TV showNagsimula noongNatapos noongPangalan ngTV stationAsayan1998-09-082002-03-24TV Tokyo1998-04-071998-06-302000-01-042000-09-292000-04-072001-09-29TV Iwate at Nippon TV2000-04-08KasalukuyanTV Tokyo2000-04-092007-04-01muSix!2000-12-032003-03-182001-04-122002-03-14Nippon TV2002-07-052004-03-27N/AN/AFuji TV2005-04-04KasalukuyanTVQ Kyushu Housou

 Mga pelikula 
Pamagat ng pelikulaInilabas noongStudiyo1998-09-022000-12-08Toei Company2000-10-212002-05-15-2002Toho Company2002-07-17-2003-06-21Toei Company

 Mga pahayagan 
 Mga komiks 
Pamagat ng komiksInilabas noongProduserISBNTBATBATBATBA

 Mga photobook 
Pamagat ng photobookInilabas noongProduserISBNTBATBATBATBA

 Ibang proyekto 
 Mga palabas sa radyo 
Pamagat ng radio showNagsimula noongNatapos noongPangalan ngHimpilan ng Radyo''1998-10-052000-12-29Tokyo FM1999-10-042000-12-252001-10-012003-03-30JOQR2005-04-01KasalukuyanTBC

 Mga video game 
#Pamagat ng video gameInilabas noongPara sa12001-01-11PlayStation 222001-03-01PlayStation32004-02-12Game Boy Advance42005-07-28Nintendo DS

[1] Ang larong ito ay hindi ginawa ng grupo o ng Hello! Project. Ginamit ng larong ito ang kanilang pangwalong awitin na "Koi no Dance Site."

 Mga kaugnayang panlabas 

Hello! Project: Opisyal na Site
Hello! Project at Morning Musume: Linggu-linggong Balita
ThePPN:Morning Musume

*
Kategorya:Mga banda ng Hello! Project
Kategorya:Mga banda mula sa Hapon
Kategorya:Mga bandang nagsimula noong 1997
Kategorya:Mga bandang binunuo ng mga babae
Kategorya:Hello! Project